Gedurende hierdie fase word die formaat van die spesifieke skryfwerk bespreek. Daar word spesiale aandag geskenk aan die tipe beplanningsmodel wat gebruik moet word.
Mondelinge bespreking van die betrokke onderwerp deur die leerders speel 'n belangrike rol in die uiteindelike skryfpoging. Die onderwyser maak dikwels die fout om te veel te praat terwyl dit die leerders is wat praatoefening behoort te kry.
Hulle moet seker maak dat hulle gereed is om hul finale, afgeronde opstel in te gee. 'n Poging waaraan intensiewe aandag en tyd bestee is - 'n poging waarop die skrywer trots is.
'n Punt by 'n stuk skryfwerk waaraan 'n leerder baie tyd en aandag bestee het, is weinig werd sonder sinvolle, positiewe, opbouende, aanmoedigende opmerkings of kommentaar.
'n Interessante storie! Net jammer dat die slot platval! Jy sal baie beter vaar as jy jou skryfwerk eers aan iemand voorlees voordat jy dit finaal oorskryf.